# Aleksandar Matanović

Aleksandar Matanović (Belgrad, 23 de maig de 1930 – Belgrad, 9 d'agost de 2023) fou un jugador i escriptor d'escacs serbi (anteriorment iugoslau, que tenia el títol de Gran Mestre des de 1955.
Tot i fer més de 20 anys que estava retirat de la competició, a la llista d'Elo de la FIDE de març de 2014, hi tenia un Elo de 2490 punts, cosa que en feia en aquell moment el jugador número 27 de Sèrbia. El seu màxim Elo dels darrers 20 anys va ser de 2490 punts, a la llista de juliol de 1990 (posició 248 al rànquing mundial).

## Resultats destacats en competició

En Matanović fou Campió Júnior de Iugoslàvia el 1948, i tres cops Campió de Iugoslàvia absolut, el 1962 (ex aequo amb Minić), el 1969 i el 1978 (hi fou, a més, segon, els anys 1951, 1956, 1959 i 1967).
El 1952 participà en l'Interzonal de Saltsjöbaden, on hi fou 14è (el guanyador fou Aleksandr Kótov),
Els seus millors resultats en torneig inclouen un segon lloc al Torneig Zonal de Vrnjacka Banja 1967, primer a Opatija 1953, segon a Belgrad 1954, primer a Hamburg 1955, primer a Beverwijk 1957, empatat al primer lloc a Buenos Aires 1961, primer a Zevenaar 1961, segon a Jerusalem 1964, i cinquè al fort Torneig de Montecarlo (per darrere dels jugadors d'elit mundial Fischer, Smislov, Hèl·ler, i Larsen).

### Rànquing mundial

El seu millor rànquing Elo s'ha estimat en 2698 punts, l'octubre de 1956, moment en què tenia 26 anys, cosa que el situaria en 15è lloc mundial en aquella data. Segons chessmetrics, va ser el 14è millor jugador mundial el gener de 1958.

### Altres activitats

També va fer de comentarista de ràdio, escriptor de llibres d'escacs, i d'Editor en Cap de Chess Informant.

## Llibres

* Matanovic, Aleksandar. Enciclopèdia d'Obertures d'Escacs (cinc volums). Chess Informant.
* Enciclopèdia de Finals d'Escacs (cinc volums)

## Bibliografia

* Adriano Chicco, Giorgio Porreca: Dizionario enciclopedico degli scacchi, Mursia, Milà, 1971

## Notes i referències

* 1 2 «Nota biogràfica d'Aleksandar Matanović» (en anglès). Chessgames.com. [Consulta: 19 agost 2011].
* ↑ «"Rànquing d'escaquistes per federació: Sèrbia"» (en anglès). lloc web de la FIDE. [Consulta: 7 març 2014].
* ↑ Posició al rànquing mundial i evolució Elo d'Aleksandar Matanović «benoni.de» (en alemany). Arxivat de l'original el 2014-03-07. [Consulta: 7 març 2014].
* ↑ «Dades estadístiques de l'Interzonal de Saltsjobaden» (en anglès). Chessmetrics. [Consulta: 7 març 2014].
* ↑ Weeks, Mark. «Interzonal d'Estocolm de 1952: Quadre de resultats» (en anglès). mark-weeks.com. [Consulta: 7 març 2014].
* ↑ «Quadre de classificació del Torneig de Montecarlo de 1967». Queensac.com. [Consulta: 19 agost 2011].
* ↑ El sistema de classificació Elo no es va instituir oficialment fins al 1971, però s'han fet estimacions de la classificació Elo per a èpoques anteriors
* ↑ «Fitxa d'Aleksandar Matanović]» (en anglès). Chessmetrics. [Consulta: 19 agost 2011].
* ↑ Hooper, David; Whyld, Kenneth. The Oxford Companion to Chess. 2a edició. Oxford: Oxford University Press, 1992, p. 251. ISBN 0-19-280049-3.
* ↑ Enciclopèdia d'Obertures d'Escacs. Belgrad: Sahovski Informator, 1996.

## Enllaços externs

* Estimació Elo d'Aleksandar Matanović a «chessmetrics.com». [Consulta: 19 agost 2011]. (anglès)